Diari Oficial de la Generalitat Valenciana


Sumari del DOGV 4294, del 17-07-2002 (2002/7231)

ORDE de 28 de juny de 2002, de la Conselleria d'Economia, Hisenda i Ocupació, per la qual s'afecta al domini públic de la Generalitat Valenciana, per a ampliar el centre d'ensenyament secundari Nostra Sra. de la Cova Santa, el dret de propietat que es té sobre l'immoble de 2.150 m² situat a Segorbe (Castelló), av. Fray Luis Amigó.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4294

Data del DOGV
:   17-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7231


Data del document
:   28-06-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Segorbe
    * cultura regional
    * propietat immobiliària

ORDE de 28 de juny de 2002, de la Conselleria d'Economia, Hisenda i Ocupació, per la qual s'afecta al domini públic de la Generalitat Valenciana, per a ampliar el centre d'ensenyament secundari Nostra Sra. de la Cova Santa, el dret de propietat que es té sobre l'immoble de 2.150 m² situat a Segorbe (Castelló), av. Fray Luis Amigó. [2002/7231]
  
Mitjançant escriptura pública de cessió gratuïta de 19 de febrer 2001, autoritzada pel notari de València, senyor Francisco Sapena Davó, protocol número 472, la Generalitat Valenciana va adquirir el dret de propietat de tres immobles amb una superfície total de 2.150 m², situats a Segorbe (Castelló), av. Fray Luis Amigó, que consten en l'Inventari General de Béns i Drets de la Generalitat Valenciana amb el codi A02/12/104/0003 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura i Educació ha sol·licitat l'afectació de l'immoble assenyalat, per a ser destinat a ampliar el centre d'ensenyament secundari Nostra Sra. de la Cova Santa.
  
En virtut de tot això, i d'acord amb el que disposen els articles 61 i 63 del text legal mencionat,
  
ORDENE
  
Primer
  
Afectar al domini públic de la Generalitat Valenciana, per a ser usat com a part del centre d'ensenyament secundari Nostra Sra. de la Cova Santa, el dret de propietat que es té sobre tres immobles situats a Segorbe (Castelló), av. Fray Luis Amigó de 2.150 m² de superfície total, que consta en l'Inventari General de Béns i Drets de la Generalitat Valenciana amb el codi A02/12/104/0003.
  
Confronta:
  
A. Nord, Ramón Berdun Morro; sud, Ajuntament de Segorbe; est, Ramón Berdun Morro i Mª Teresa Vilache Montaña; oest, avinguda Fray Luis Amigó.
  
B. Nord, Ajuntament de Segorbe; sud, carretera d'Altura i Guadalupe García Báguena; est, Guadalupe García Báguena; oest, Antonio Miguel Fajardó i José Hernández.
  
C. Nord, finca matriu d'on procedeix; sud, institut d'ensenyament secundari i camí travessia carrer San Isidro Labrador; est, carrer San Isidro Labrador; oest, institut d'ensenyament secundari.
  
Segon
  
L'immoble esmentat queda integrat, amb efectes de 19 de febrer de 2001, en el domini públic de la Generalitat Valenciana i correspon a la Conselleria de Cultura i Educació l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Cultura i Educació designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 28 de juny de 2002
  
El conseller d'Economia, Hisenda i Ocupació